  Майя Бывальцева «Ижевское» предприятиысь сюрес лэсьтӥсьёс Ува ёросысь кӧня ке сюресъёслэсь люкетъёссэс тупатъязы. Со сярысь предприятилэн «ВКонтакте» мерлыко вотэсысь огиназ ивортэмын. Ӧнерчиос сюресъёслэсь изъянмем вылзэ утялтӥзы но асфальтобетон суретэн кисьтӥзы. Со улӥ сӥосты ву пыӵамлэсь уте Тупатъям сюрес шобретлэн огъя кузьдалаез 7,057 иськем луиз. Выль асфальт кисьтӥзы таӵе люкетъёсын: Ува – Сьӧлта (3,15 иськем), Ижкар – Ува (1,418 иськем), Можга – Нылга (3,388 иськем), Ува Мушковай – Т. Пушкари (0,842 иськем), Пытцам – Удугучин (1,25 иськем). Тодэ вайытом, азьвылгес Ува - Вавож автомобиль сюреслэсь 1,1 иськем люкетсэ тупатъязы. Та дыре Ижкар – Ува (км 44+354-км 54+354) сюреслэсь люкетсэ выльдо. Кыкезлы ик коньдон «Кышкыттэм но ӟечлыко автомобиль сюресъёс» программа вуиз.  Тегъёс: Авто Ува Удмуртия сюресъёс тупатъянужъёс  